Mitch Lucker

Mitchell Adam ”Mitch” Lucker (20. lokakuuta 1984 – 1. marraskuuta 2012) oli yhdysvaltalaisen deathcore-yhtyeen Suicide Silencen päälaulaja ja perustajajäsen.

Musiikkiura 
Lucker aloitti esiintymisen veljensä autotallibändissä. Vuonna 2002 Lucker perusti yhtyeen Suicide Silence komppikitaristi Chris Garzan kanssa. Yhtyeessä oli Luckerin lisäksi toinen laulaja, Tanner Womack, mutta hänet hylättiin ja Luckerista tuli soololaulaja.

Yhtyeen ensimmäinen albumi The Cleansing julkaistiin 18. syyskuuta 2007. Albumista tuli ensimmäisen viikon aikana Century Median myydyin julkaisu. Yhtyeen toinen albumi No Time To Bleed julkaistiin 30. kesäkuuta 2009. Viimeinen albumi, jossa Lucker esiintyi, oli 12. heinäkuuta 2011 julkaistu The Black Crown.

Yksityiselämä 
Lucker syntyi 20. syyskuuta 1984 Kaliforniassa ja kasvoi vanhempiensa ja sisarustensa kanssa. Lucker avioitui 8. toukokuuta 2010 Jolie Carmadellan kanssa, ja he saivat tyttären vuonna 2007. Luckerin hyvä ystävä oli Of Mice & Menin päälaulaja Austin Carlile. Carlilen mukaan Lucker oli yksi syy siihen, miksi hän otti ruusutatuoinnin kaulaansa.

Tatuoinnit 
Luckerilla oli tatuointeja, jotka peittivät käsivarret, ylävartalon, kaulan, sormet ja jopa kasvot. Ainoa paikka, johon Lucker ei koskaan ottanut tatuointia oli selkä. Lucker totesi asiasta: "Pidän taideteoksien näkemisestä. Jos minulla olisi tatuointi selässä, se olisi kuin omistaisin kalliin maalauksen, jota ei voi nähdä. 'Omistan kauniin, kalliin maalauksen, mutta sitä ei voi nähdä, koska se on setäni luona."

Luckerin kasvoissa oleva tatuointi oli hänen viimeisiä tatuointejaan. Tatuoiti oli japanilainen Kanji-merkki sanalle "vahvuus".

Luckerin tunnetut mustat suorakulmiot joka sormessa olivat peitetatuointeja. Alun perin Luckerin sormissa luki "FORXEVER". Lucker totesi että liian moni ihminen otti saman tatuoinnin, ja hän päätyi tatuoimaan mustat laatikot kirjaimien kohdalle.

Kuolema 
Lucker kuoli 1. marraskuuta moottoripyöräonnettomuudessa. Kuolinsyyntutkija mukaan Lucker kuoli onnettomuudessa saamiinsa vammoihin Kalifornian Huntington Beachilla. Lucker todettiin kuolleeksi torstaiaamuna kello 6.17 UCI:n terveyskeskuksessa Orangen piirikunnassa. Hän oli törmännyt moottoripyörällä lyhtypylvääseen keskiviikkona 31. lokakuuta hieman klo 21.00 jälkeen. Kuollessaan Lucker oli 28-vuotias.

Jälkiseuraukset 
Luckerin muistoksi sytytettiin kynttilöitä myöhemmin illalla 1. marraskuuta onnettomuuspaikan läheisyyteen. Tilaisuuteen osallistui noin 300-400 fania, ystävää ja perheenjäsentä. Tilaisuudessa Luckerin vaimo Jolie Carmadella kertoi Luckerin olleen onnettomuuden sattuessa humalassa.

"Hän oli alkoholisti, ja taistelu on ollut kova. Yritin estää häntä lähtemästä. Seisoin hänen edessään ja rukoilin, ettei hän lähtisi, mutta hän meni. Ja näin kävi... Hän oli uskomaton mies. Hän oli ihana isä ja loistava aviomies. Ja nyt hän ei pääse näkemään Kenadeen varttumista, koska hän päätti juoda ja ajaa."

Yhtyeen jäsenet pitivät 21. joulukuuta 2012 muistotilaisuuden "Ending is The Beginning", jonka tuotolla oli tarkoitus tukea Luckerin tyttären opintoja.

Lähteet 

 Mitch Lucker, lead singer of Suicide Silence, killed in motorcycle crash, Alternative Press 1.10.2012, Moseley Britany
 noisecreep.com
 Suicide Silence Singer Dies In Motorcycle Accident The Gauntlet News. Marraskuu 1, 2012
 Fatal Traffic Collision Huntington Beach Police Department. marraskuu 1, 2012.
 Mitch Lucker's wife: I begged him not to leave (video)  Blabbermouth.Net. marraskuu 13, 2012
 Suicide Silence Sets Up Kenadee Lucker Education Fund Metal Underground.com. elokuu 24, 2013.
 Suicide Silence Launch Official Mitch Lucker Memorial Fund

Aiheesta muualla 
 

Yhdysvaltalaiset metallimusiikin laulajat
Liikenneonnettomuudessa kuolleet
Vuonna 1984 syntyneet
Vuonna 2012 kuolleet